stanford-oval/wikipedia huggingface dataset:
Visma

| Visma |
| --- | --- |

Perustettu:  1996
Toimitusjohtaja:  Merete Hverven
Avainhenkilöt:  Øystein Moan, puheenjohtaja
Kotipaikka:  Oslo, Norja
Liikevaihto:  2,2 miljardia € (09/23), toistettavissa oleva liikevaihto, ARR
Henkilöstö:  15 000 (2023)
Omistaja:  Muun muassa pääomistaja Hg, Altaroc, CPPIB, General Atlantic, GIC, ICG, Jane Street, NYC Retirement System, TPG, Warburg Pincus ja yrityksen johto 
Kotisivu:  www.visma.fi
Infobox OKVirheellinen NIMI-arvo: 
Visma-konserni on norjalaislähtöinen ohjelmistoyritys, joka toimii yli kahdessakymmenessä maassa Euroopassa ja Latinalaisessa Amerikassa. Vismalla on globaalisti yli 1 400 000 asiakasta.
Joulukuussa 2023 Visman arvon arvioitiin olevan 19 miljardia euroa.
Historia

Visma syntyi Oslossa vuonna 1996, kun Multisoft, SpecTec ja Dovre Information Systems yhdistyivät.
Konserni teki 2010-luvulla noin 150 yritysostoa.
Vuonna 2016 Visma myi Visma BPO -divisioonan HgCapitalille. Visma BPO oli keskittynyt ulkoistettujen kirjanpito-, palkka- ja HR-palveluiden tuottamiseen. Nykyään Visma BPO toimii nimellä Azets.
Elokuussa 2020 Visman arvon arvioitiin olevan 12,2 miljardia dollaria eli noin 10,3 miljardia euroa.
Vuonna 2021 Visma teki 43 yrityskauppaa, joista 22 Pohjoismaissa. Syyskuuhun 2022 mennessä oli ostettu 31 yritystä, 15 Pohjoismaista. Yrityksen kasvusta puolet saatiin yrityskaupoista ja puolet liittyi orgaaniseen kasvuun. Yritykseen otettiin uusiksi osakkaiksi Aeternum Capital, Norjan valtion eläkerahasto Folketrygdfondet, Vind ja GIC. Kaupan myötä Visman kokonaisarvo nousi 16 miljardiin euroon.
Kesällä 2022 perustettiin Visma Local Government, jonka asiakkaat toimivat julkisella sektorilla Pohjoismaissa ja Baltiassa. Yhtiö kehittää saas-ohjelmistoja, joita voidaan tarvittaessa käyttää myös valtioiden rajojen ylitse. Suomessa yksikköä johti Jukka Holm. Yhtiö luopui it-konsultointi- ja infrastruktuuripalveluihin liittyvistä liiketoiminnoistaan.
Joulukuussa 2023 yhtiö sai 20 uutta omistajaa, joita olivat esimerkiksi Altaroc, Jane Street ja NYC Retirement System. Osakekaupan myötä yhtiön arvo nousi 19 miljardiin euroon.
Historia > Historia Suomessa

Visma aloitti toimintansa Suomessa vuonna 2001 ostamalla ohjelmistoyritys Liinos Oyj:n, joka vaihtoi nimensä Visma Softwareksi.
Suomen Visma oli vuonna 2021 Tivi-lehden listauksessa Suomen 21. suurin it-alan yritys.
Organisaatio

Vuonna 2023 Visma toimi 28 maassa ja sillä oli 15 000 työntekijää. Yhtiön enemmistön omistaa eurooppalainen pääomasijoitusyhtiö Hg.
Aiheesta muualla

Yhtiön sivut
Vjuhar Rahimov

| Mitalit> Maa:  Ukraina.Miesten kreikkalais-roomalainen paini.EM-kilpailut  | Mitalit> Maa:  Ukraina.Miesten kreikkalais-roomalainen paini.EM-kilpailut  | Mitalit> Maa:  Ukraina.Miesten kreikkalais-roomalainen paini.EM-kilpailut  | Maa:  Ukraina> Miesten kreikkalais-roomalainen paini. |
| --- | --- | --- | --- |
|  Hopeaa | Dortmund 2011 | 55 kg |  |
|  Pronssia | Sofia 2007 | 55 kg |  |
|  Pronssia | Baku 2010 | 55 kg |  |
Vjugar Ragimov (s. 5. helmikuuta 1986 Baku, Azerbaidžanin SNT, Neuvostoliitto) on ukrainalainen kreikkalais-roomalaisen tyylin painija.
55 kilogramman painoluokassa painiva Ragimov on voittanut painiurallaan yhden EM-hopean ja kaksi EM-pronssia.
Mladen Petrić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. tammikuuta 1981 (ikä 43)
Syntymäpaikka: Dubrave, Jugoslavia
Pelipaikka: hyökkääjä
Pituus: 184 cm
Paino: 81 kg
Seura
Seura: Panathinaikos
Pelinumero: 33
Junioriseurat
1988–1996: FC Neuenhof
1996–1998: FC Baden
Seurat
| Vuodet | Seura | O | (M) |
| 1998–1999 | FC Baden | 22 | (4) |
| 1999–2004 | Grasshoppers | 114 | (30) |
| 2004–2007 | FC Basel | 72 | (38) |
| 2007–2008 | Borussia Dortmund | 29 | (13) |
| 2008–2012 | Hamburger SV | 99 | (38) |
| 2012–2013 | Fulham | 23 | (5) |
| 2013–2014 | West Ham United | 3 | (0) |
| 2014– | Panathinaikos | 49 | (11) |
| Yhteensä | Yhteensä | 411 | (139) |
Maajoukkue
|  | Sveitsi U17 | 1 | (0) |
| 2000 | Sveitsi U21 | 1 | (0) |
|  | Kroatia U21 | 7 | (1) |
| 2001–2013 | Kroatia | 44 | (13) |
 Seurajoukkueuran tilastot kattavat vain kansalliset sarjat, päivitetty 1. helmikuuta 2016.  Maajoukkueuran tilastot päivitetty 1. helmikuuta 2016.
Mladen Petrić (s. 1. tammikuuta 1981 Dubrave, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Kreikan Superliigan Panathinaikosia ja on pelannut yli 40 ottelua Kroatian A-maajoukkueessa.
Petrić aloitti jalkapallon Sveitsissä, ja hänellä on myös Sveitsin kansalaisuus. Hän on pelannut pääsarjatasolla Panathinaikosin lisäksi Sveitsin Superliigassa Grasshoppersissa ja FC Baselissa, Saksan Bundesliigassa Borussia Dortmundissa ja Hamburger SV:ssä sekä Englannin Valioliigassa Fulhamissa ja West Ham Unitedissa. Petrić on voittanut Sveitsin-mestaruuden kolmesti sekä Sveitsin cupin ja Kreikan cupin kertaalleen.
Petrićin uran huippuvuodet maalimäärillä mitattuna ajoittuivat vuosiin 2005–2009, joiden aikana hän pelasi neljä perättäistä yli kymmenen maalin pääsarjakautta Sveitsissä ja Saksassa tehden FC Baselille 11 maalia kaudella 2005–2006 ja 19 maalia kaudella 2006–2007, 13 maalia Borussia Dortmundille kaudella 2007–2008 sekä 12 maalia Hamburger SV:lle kaudella 2008–2009. Kaudella 2006–2007 Petrić voitti Sveitsin Superliigan maalikuninkuuden.
Petrić edusti nuorten maajoukkuetasolla sekä Sveitsiä että Kroatiaa. A-maajoukkuetasolla hän edusti Kroatiaa pelaten vuosina 2001–2013 yhteensä 44 ottelua, joissa hän teki 13 maalia. Petrić oli mukana Kroatian joukkueessa EM-kilpailuissa 2008.
Saavutukset

Grasshoppers:
Sveitsin-mestaruus: 2000–2001, 2002–2003
FC Basel:
Sveitsin-mestaruus: 2004–2005
Sveitsin cup: 2006–2007
Sveitsin Superliigan paras maalintekijä: 2006–2007
Panathinaikos:
Kreikan cup: 2013–2014
Vjekoslav Huzjak

Vjekoslav Huzjak (s. 25. helmikuuta 1960 Jalžabet) on kroatialainen roomalaiskatolinen piispa. Hänet vihittiin papiksi Zagrebin arkkihiippakuntaan 29. kesäkuuta 1986 ja inkardinoitiin Varaždinin hiippakuntaan 5. heinäkuuta 1997.
Huzjak sai 5. joulukuuta 2009 nimityksen Bjelovar-Križevcin piispaksi. Piispaksi vihkiminen seurasi 20. maaliskuuta 2010. Pääkonsekraattorina toimi Josip Bozanić, jota avustivat Mario Roberto Cassari ja Josip Mrzljak.
Vladimir Vasiljev (poliitikko)

Vladimir Vasiljev vuonna 2022.
Vladimir Abdualijevitš Vasiljev (ven. Влади́мир Абдуали́евич Васи́льев; s. 11. elokuuta 1949 Klin) on venäläinen Yhtenäinen Venäjä -puolueen poliitikko.
Vasiljev sai filosofian tohtorin oppiarvon oikeustieteessä vuonna 2001. Hän palveli Neuvostoliiton armeijassa ja aloitti neuvostoaikoina uransa sisäministeriön palveluksessa. Vuonna 1995 hänet nimitettiin Moskovan poliisin ensimmäiseksi varajohtajaksi. Vuosina 1997–1999 Vasiljev oli Venäjän varasisäministerin asemassa, johon hän palasi vuonna 2001 toimittuaan välillä Venäjän federaation turvallisuusneuvoston varasihteerinä. Vuosina 2002–2005 hän oli Moskovan teatterikaappauksen seurausten eliminoinnin komission varajohtaja.
Vasiljev oli valtioduuman jäsen vuosina 2003–2017 ja tuli valituksi valtioduumaan uudelleen vuonna 2021. Lokakuussa 2017 hänet nimitettiin Dagestanin tasavallan siirtymäkauden johtajaksi, ja tämä asema vakinaistettiin vuonna 2018. Lokakuussa 2020 Vasiljev siirtyi Venäjän presidentin neuvonantajaksi. Vuonna 2021 hänet nimitettiin valtioduuman Yhtenäisen Venäjän ryhmän johtajaksi. Vasiljev oli toiminut aiemmin samassa tehtävässä vuosina 2012–2017.
Vasiljevia kohtaan asetettiin kansainvälisiä pakotteita Ukrainan sodan (2022) yhteydessä.
Väestömaantiede

Maailman väestötiheys alueittain vuonna 1994.
Väestömaantiede on kulttuurimaantieteen haara, joka liittyy läheisesti väestötieteeseen ja yhteiskuntatieteisiin, mutta maantiede tutkii väestöasioita alueellisesti. Väestömaantieteeseen luetaan myös eri kulttuurien, kielten ja uskontojen alueellisen jakautumisen tutkimus.
My Plague

| ”My Plague” Slipknot |
| --- | --- | --- |

Singlen tiedot
 Albumilta: Iowa
 Äänitetty : 2001   Sound City   Sound Image, Van Nuys, Los Angeles, Kalifornia
 Julkaistu: 8. heinäkuuta, 2001
 Formaatti: CD, digitaalinen lataaminen
 Tuottaja(t): Slipknot
 Tyylilaji: Nu metal   Alternative metal
 Kesto: 10.30
 Levy-yhtiö: Roadrunner Records
Slipknotin muut singlet
| ”Left Behind” 2001 | ”My Plague” 2002 | ”Duality” 2004 |
My Plague on yhdysvaltalaisen metalliyhtye Slipknotin single vuodelta 2002. ”My Plague” on myös kauhuelokuva Resident Evilin soundtrackillä.
Kappalelista

Kaikki kappaleet on kirjoittanut Slipknot
"My Plague (New Abuse Mix)" – 3:04
"The Heretic Anthem (Live)" – 3:44
"(sic) (Live)" – 3:42
Sisältää myös "My Plague (New Abuse Mix)" musiikkivideon.
Kokoonpano

Sid Wilson – DJ
Joey Jordison – rummut
Paul Gray – basso
Chris Fehn – lyömäsoittimet
James Root – kitara
Craig "133" Jones – samplet
Shawn "Clown" Crahan – lyömäsoittimet
Mick Thomson – kitara
Corey Taylor – laulu
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
My Remedy

| ”My Remedy” Santa Cruz |
| --- | --- | --- |

Singlen tiedot
 Albumilta: Santa Cruz
 B-puoli: ”Bye Bye Babylon (Magic Carpet Ride Remix)”
 Julkaistu: 9. helmikuuta 2015
 Formaatti: digitaalinen lataus, vinyyli
 Tekijä(t): Archie Cruz Johnny Cruz Middy Cruz
 Tuottaja(t): Archie Cruz Johnny Cruz
 Tyylilaji: hard rock, heavy metal
 Kesto: 04.05
 Levy-yhtiö: Spinefarm Records
Santa Cruzin muut singlet
| ”Wasted & Wounded” 2014 | ”My Remedy” 2015 | ”Skydiving Without a Parachute” 2016 |
My Remedy on suomalaisen Santa Cruz -yhtyeen kappale, joka julkaistiin kolmantena singlenä yhtyeen toiselta studioalbumilta Santa Cruz 9. helmikuuta 2015.
Kappale on yhtyeen laulaja Archie Cruzin, kitaristi Johnny Cruzin ja basisti Middy Cruzin kirjoittama. ”My Remedy” esitettiin ensimmäisen kerran livenä Hard Rock Hell -festivaalilla 14. marraskuuta 2014. Singlen B-puolena julkaistiin remix yhtyeen kappaleesta ”Bye Bye Babylon”.
Kappaleen musiikkivideo julkaistiin videopalvelu YouTubessa 5. toukokuuta 2015 ja sen on ohjannut Ville Juurikkala.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | My Remedy | Kuosmanen, Parkkonen, Toivonen | 4.05 |  |  |  |  |  |  |
| 2. | Bye Bye Babylon (Magic Carpet Ride Remix)  | Kuosmanen, Parkkonen |  |  |  |  |  |  |  |
Kokoonpano ja henkilöstö > Muusikot

Arttu ”Archie Cruz” Kuosmanen – laulu, kitara, tuotanto
Joonas ”Johnny Cruz” Parkkonen – kitara, tuotanto, miksaus
Mitja ”Middy Cruz” Toivonen – basso
Tapani ”Tazzy Cruz” Fagerström – rummut
Motörpenis

| Motörpenis Impaled Nazarene |
| --- | --- | --- |

EP-levyn tiedot
 Äänitetty : helmikuu 1996, Tico Tico Studio, Kemi
 Julkaistu: 1996
 Tyylilaji: black metal
 Kesto: 08.22
 Levy-yhtiö: Osmose Productions
Impaled Nazarenen muut julkaisut
| Suomi Finland Perkele 1994 | Motörpenis 1996 | Latex Cult 1996 |
Motörpenis on metalliyhtye Impaled Nazarenen toinen EP-levy, joka on julkaistu vuonna 1996. Levy julkaistiin alun perin 7" vinyylille sekä Mini-CD:nä Osmose Productionsin kautta.
Levy uudelleenjulkaistiin vuonna 2001 bonuskappaleina Suomi Finland Perkele -albumin uudelleenjulkaisulle.
Kappaleet

Motörpenis – 2.21
Whore – 1.13
S/M Party – 1.42 (Faff-Bey -cover)
Transvestite – 1.17 (Terveet Kädet -cover)
Alkohol – 1.49 (Gang Green -cover)
Kokoonpano

Mika Luttinen – laulu, tuotanto
Jarno Anttila – kitara, tuotanto
Taneli Jarva – basso
Reima Kellokoski – rummut
Ahti "Kätevää" Kortelainen – äänitys
Aiheesta muualla

Motörpenis Discogsissa. (englanniksi)
Albumi Motörpenis Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Möljän silta

| Möljän silta |
| --- | --- |

Ajokaistoja:  2
Ylittää:  Toppilansalmi
Sijainti:  Oulu
Ylläpitäjä:  Oulun kaupunki
Siltatyyppi:  jännitetty betoninen jatkuva palkkisilta
Pituus:  98 m
Leveys:  15 m
Alituskorkeus:  4 m
Avattu liikenteelle:  15.11.2012
Koordinaatit:  65°02.00′N, 25°25.87′E
Lisää silta-artikkeleitaArkkitehtuurin teemasivulla
Möljän silta on Oulussa Toppilansalmen ylittävä ajoneuvo- ja kevyen liikenteen silta. 98 metriä pitkä ja 15 metriä leveä jännitetty betoninen jatkuva palkkisilta avattiin liikenteelle 15. marraskuuta 2012. Silta ylittää Toppilansalmen yhdistäen Toppilansaaren ja rakenteilla olevan Länsi-Toppilan asuntoalueet. Noin 2,6 miljoonaa euroa maksaneen sillan on suunnitellut Ramboll Finland Oy pääsuunnittelijanaan Ilkka Kerola.
Aiheesta muualla

Kuvia tai muita tiedostoja aiheesta Möljän silta Wikimedia Commonsissa
Oulun liikenne ja logistiikka
| --- | --- |
Liikenne:   Oulun liikenne  Oulun seudun liikenne  Potnapekka 
Liikennekeskukset:   Kivisydän  Oritkarin yhdistettyjen kuljetusten terminaali  Oulun lentoasema  Oulun asemakeskus  Oulun rautatieasema  Oulun satama  Pikkaralan rautatieasema  Toppilan rautatieasema  Tuiran rautatieasema 
Oulu kautta kulkevat tiet:   Valtatie 4  Valtatie 20  Valtatie 22  Seututie 815  Seututie 816  Seututie 834  Seututie 836  Seututie 847  Seututie 849  Yhdystie 8300  E8  E75 
Oulun kautta kulkevat rautatiet:   Pohjanmaan rata  Oulu–Tornio-rata  Oulu–Kontiomäki-rata 
Katuja:   Aleksanterinkatu  Isokatu  Kauppurienkatu  Kirkkokatu  Pakkahuoneenkatu  Rantakatu  Rautatienkatu  Saaristonkatu  Torikatu  Uusikatu  Yliopistokatu 
Sillat:   Erkkolan silta  Kiskopolun silta  Joutsensilta  Möljän silta  Rautasilta  Sangin silta  Tuiran sillat 
Muut kaupungin sisäiset tiet:   Hetekyläntie  Joloksentie  Merikoskenkatu  Raitotie  Poikkimaantie  Seututie 833  Seututie 848  Valtatie
Mike Morrison

| Mike Morrison |
| --- | --- |

Henkilötiedot
Koko nimi:  Mike Morrison
Syntynyt: 31. lokakuuta 1989 (ikä 34) St. Petersburg, Florida
Kansalaisuus:   Yhdysvallat
Koripalloilija
Pelipaikka:  Sentteri
Pituus:  205 cm
Paino:  108 kg
Pelaajaura
Yliopistojoukkueet
2008–2012:  George Masonin yliopisto
Seurajoukkueet
2012 2012–2013 2013–2014 2014–:   Antwerp Giants  APOEL BC  Joensuun Kataja  Skyliners Frankfurt
Mike Morrison (s. 31. lokakuuta 1989 St. Petersburg, Florida) on yhdysvaltalainen koripalloilija, pelipaikaltaan sentteri. Hän edusti kaudella 2013–2014 Suomen Korisliigassa pelannutta Joensuun Katajaa.
Curry pelasi vuodet 2008–2012 George Masonin yliopistossa, minkä jälkeen hän siirtyi pelaamaan Eurooppaan. Hän pelasi Belgiassa ja Kyproksella, missä hänen edustamansa joukkue saavutti pääsarjahopeaa, ennen siirtymistään Suomeen, Joensuun Katajaan. Kataja pelasi kyseisellä kaudella Korisliigan lisäksi EuroChallengea, ja Korisliigasta joensuulaiset saavuttivat SM-hopeaa. Morrison valittiin Korisliigassa marraskuussa sarjan kuukauden pelaajaksi ja hän voitti runkosarjan torjuntatilaston 1,50 torjunnalla ottelua kohti.
Elokuussa 2014 Morrison siirtyi Saksan pääsarjaan Skyliners Frankfurtiin, jossa hän jatkoi myös seuraavalla kaudella voittaen FIBA Europe Cupin mestaruuden.
Saavutukset > Henkilökohtaiset saavutukset

Korisliigan torjuntakuningas 2014
Korisliigan kuukauden pelaaja, marraskuu 2013
Saavutukset > Joukkuesaavutukset

FIBA Europe Cupin voitto 2016
SM-hopeaa 2014
Kyproksen pääsarjan hopeaa 2013
Aiheesta muualla

Profiili eurobasket.com (englanniksi)
Väinö Pätiälä

Väinö Paavo Pätiälä (22. huhtikuuta 1884 Asikkala – 24. marraskuuta 1957) oli suomalainen, pääasiassa Päijät-Hämeessä vaikuttanut kartanonomistaja ja yritysjohtaja, joka sai maanviljelysneuvoksen arvonimen vuonna 1948.
Pätiälän vanhemmat olivat taloustirehtööri Kalle Kustaa Pätiälä ja Adolfina Eskola. Torpparin poika Kalle Kustaa Pätiälä hankki useita kartanoita Päijät-Hämeen ja Kymenlaakson alueella, joiden viljelyä hänen poikansa jatkoivat.
Väinö Pätiälä kirjoitti ylioppilaaksi Hämeenlinnan lyseosta 1904 ja valmistui agronomiksi Mustialan maanviljelysopistosta 1907. Hän hoiti vuodesta 1908 lähtien yhdessä isänsä kanssa Rautajärven kartanoa. Hän osti Hollolan Laitialan kartanon 1910 isältään ja hoiti sitä itsenäisesti vuoteen 1943. Sen jälkeen hän toimi vielä Luukin kartanon hoitajana Espoossa vaimonsa kanssa. Laitilassa Pätiälä valmisti suurisuuntaisesti AIV-rehua ja kunnostautui siemenviljelijänä.
Pätiälällä oli Lahdessa ja Hollolassa lukuisia luottamustoimia, ja hän toimi kymmenien vuosien aikana muun muassa Itä-Hämeen maanviljelysseurassa, Ayrshire-yhdistyksessä ja Suomen Kylvösiemenyhdistyksessä. Pätiälä vaikutti myös Lahden elinkeinoelämässä, ja tuli paikallisen huonekaluyrityksen Joutjärvi Oy:n omistajaksi. Pätiälä sai Lahteen oman nimikkokatunsa.
Mynni Luukkainen

| Mynni Luukkainen |
| --- | --- |
 Mynni Luukkainen Jalometalli Festivaleilla, Oulussa vuonna 2008.
Henkilötiedot
Syntynyt: 27. syyskuuta 1981 (ikä 43) Jyväskylä
Ammatti:  muusikko
Muusikko
Taiteilijanimi:  Infection
Tyylilajit:  black metal death metal
Soittimet:  kitara, basso
Yhtyeet:  Sotajumala (2004–) Horna (2002–) Obscurant (2000–) Unveiled (1998–) Alghazanth (2002–2005)  Ajattara (2009–2012, 2016-)
Levy-yhtiöt:  Woodcut Records Debemur Morti Productions
  [ Muokkaa Wikidatassa ] [ ohje ]  
Mynni Luukkainen (s. 27. syyskuuta 1981 Jyväskylä) on suomalainen muusikko. Hän on tunnettu Sotajumala-yhtyeen laulajana, johon hän liittyi heinäkuussa 2005, oltuaan ensin yhtyeen sessiomuusikkona vuodesta 2004 lähtien. Luukkainen toimii yhtyeen kappaleiden pääasiallisena sanoittajana. Hänellä oli myös kaksi jo lopettanutta yhtyettä, Unveiled ja Obscurant, joissa hän toimi laulaja-kitaristina sekä säveltäjänä ja sanoittajana. Vuonna 2002 Luukkainen liittyi Hornaan yhtyeen kysyttyä häntä soittamaan bassoa kiertueelle. Hän toimi yhtyeessä basistina vuosia 2002–2007, kunnes siirtyi soittamaan kitaraa vuonna 2008. Hornassa ja Unveiledissä hänet tunnetaan taiteilijanimellä Infection. Luukkainen tunnetaan voimakkaasta ja matalasta murinalaulustaan, sekä karusta ulkonäöstään. Alghazanth-yhtyeessä hän soitti kitaraa vuosina 2002–2005 ja Ajattaran kitaristina hän toimi taiteilijanimellä Tartunta vuodesta 2009 aina yhtyeen lopettamiseen vuonna 2012. Luukkainen palasi yhtyeeseen sen aktivoiduttua uudelleen vuonna 2016.
Lisäksi Luukkainen on toiminut sessiojäsenenä orkestereissa Funeris Nocturnum, Enter My Silence, Black Sun Aeon, Deathbound sekä Behexen. Hän on myös toiminut vierailevana muusikkona Petri Nygårdin, Baptismin, Before the Dawnin, Enochian Crescentin ja Stam1nan konserteissa.
Luukkainen mainitsee tärkeimmiksi musiikillisiksi vaikuttajikseen Phil Anselmon ja Panteran, Kerry Kingin ja Slayerin,
Chuck Schuldinerin ja Deathin, Glenn Danzigin ja Misfitsin, GG Allinin, Rob Zombien, Bolt Throwerin, Mardukin, Darkthronen, Emperorin, Dissectionin, Deiciden, Necrophagian, Hypocrisyn, Pekka Siitoimen sekä Saatanan. Muusikon uran kannalta hänelle tärkeitä albumeita ovat Metallican Ride the Lightning, Panteran Vulgar Display of Power, Far Beyond Driven, ja the Great Southern Trendkill, Slayerin South of Heaven, Bolt Throwerin War master,  Deiciden Deicide, Legion ja Once Upon the Cross, Dissectionin Storm of the Light’s Bane, Mardukin Panzer Division Marduk sekä Hornan Hiidentorni.
Yksityiselämä

Luukkainen tunnetaan runsaasta tatuointimäärästään. Hän on päivätyössä myyjänä Levykauppa Äxän Jyväskylän toimipisteellä. Hän on aiemmin toiminut kokkina ja baarimikkona. Luukkaisen perheeseen kuuluu puoliso ja lapsi.
Aiheesta muualla

Kuvia tai muita tiedostoja aiheesta Mynni Luukkainen Wikimedia Commonsissa
http://www.sotajumala.fi/
Mynni Luukkainen Encyclopaedia Metallumissa (englanniksi)
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Milano – San Remo 2022

Milano – San Remo 2022 oli järjestyksessään 113. maantiepyöräilyn Milano – San Remo -kilpailu. Se käytiin 293 kilometrin reitillä Milanosta San Remoon 19. maaliskuuta 2022. Kilpailu kuului UCI World Touriin.
Matej Mohorič voitti kilpailun. Hän karkasi kärkiryhmästä Poggion huipulta laskettaessa noin 4,4 kilometrin päässä maalista, ja pystyi pitämään johtonsa maaliin saakka. Häntä takaa-ajanut ryhmä saapui maaliin Anthony Turgis'n ja Mathieu van der Poelin johdolla kaksi sekuntia myöhemmin.
Tulokset

Lähteet: Pro Cycling Stats, Cyclingnews
Osallistuneet joukkueet

Lähde: Pro Cycling Stats
Möllit

| Möllit |
| --- | --- |
Kehittäjä:  Zaibatsu Interactive
Julkaisija:  Yleisradio
Pelimoottori:  Unity
Julkaistu:  8. lokakuuta 2015
Lajityyppi:  ongelmanratkaisu
Pelimuoto:  yksinpeli, moninpeli
Alusta:  mobiilipeli
Lisää peliartikkeleitaVideopelien teemasivulla
Infobox OK : 
Möllit (engl. Elder Goo) on suomalaisen Zaibatsu Interactiven kehittämä ongelmanratkaisutyyppinen kosketusnäyttöisillä laitteilla pelattava mobiilipeli. Pelin on julkaissut Suomessa Yleisradio yhteistyössä Pikku Kakkosen ja BUU-klubbenin kanssa. Se julkaistiin ilmaiseksi 8. lokakuuta 2015.
Peliä voi pelata joko yksinpelinä tai usean pelaajan kanssa samalla laitteella. Pelissä liikutetaan neljää ”mölliä”, joista jokainen tulee ohjata erilaisten kenttien läpi. Peli on tarkoitus julkaista myös ulkomailla myöhempänä ajankohtana.
Pelin kohderyhmä on 6–8-vuotiaat. Peli on saatavilla sekä iOS- että Android-alustoille.
Aiheesta muualla

Möllit – kotisivut[vanhentunut linkki]
Elder Goo – kotisivut (Arkistoitu – Internet Archive) (englanniksi)
Möllit tulee; Radio Jyväskylä (Arkistoitu – Internet Archive)
Jyväskyläläisyritys julkaisi koko perheen pelin; Radio Jyväskylä (Arkistoitu – Internet Archive)
Suomalaiselta pelifirmalta esikoinen – "Testi maailmanmarkkinoita varten"; ksml.fi
Game Dev Days 2016 in Tallinn; expa.fi[vanhentunut linkki]